1. ΑΝΑΓΚ.ΝΟΜΟΣ υπ’ αριθ. 893 της 4/15 Οκτ. 1937 Περί κυρώσεως της εν Αγκύρα τη 15 Ιαν. 1937 υπογραφείσης συμβάσεως δια την καταστολήν και την καταδίωξιν του λαθρεμπορίου μεταξύ Ελλάδος και Τουρκίας. Άρθρον μόνον.-Η εν Άγκυρα υπογραφείσα τη 15 Ιαν. 1937 Σύμβασις δια την καταστολήν και την καταδίωξιν του λαθρεμπορίου μεταξύ Ελλάδος και Τουρκίας, ης το κείμενον έπεται εν γαλλικώ πρωτοτύπω και ελληνική μεταφράσει, κυρούται και έχει πλήρη και νόμιμον ισχύν. ΣΥΜΒΑΣΙΣ δια την καταστολήν και την καταδίωξιν  του λαθρεμπορίου μεταξύ της Ελλάδος  και της Τουρκίας. Άρθρ.1.-Εκάτερον των Υψηλών Συμβαλλομένων Μερών υποχρεούται να λάβη άνευ διακρίσεως της εθνικότητος των αδικοπραγούντων , τα κατάλληλα μέτρα προς παρεμπόδισιν των ενεργειών των ατόμων ή των ομάδων των επιδιδομένων επί του εδάφους αυτού εις το λαθρεμπόριον και των οποίων η δράσις θα εστρέφετο εναντίον του ετέρου Συμβαλλομένου Μέρους. Συμφωνούσιν επίσης όπως ανακοινώσιν αλλήλοις πάσας τας πληροφορίας, αίτινες θα περιήρχοντο αυτοίς όσον αφορά την δράσιν των τοιούτων ατόμων ή ομάδων. Η τοιαύτη ανταλλαγή πληροφοριών θα λαμβάνη χώραν απ’ ευθείας μεταξύ των σταθμών των υποδεικνυομένων εν τω προσηρτημένω τη παρούση Συμβάσει Πρωτοκόλλω. Τα υψηλά Συμβαλλόμενα Μέρη θα πληροφορώνται εντός της βραχυτέρας προθεσμίας περί πάσης αλλαγής του τόπου ή της ιδρύσεως σταθμού. Αι πληροφορίαι αύται θ’ αφορώσιν ειδικώς την ταυτότητα των αδικοπραγούντων, την ζώνην δράσεως αυτών, τα είδη τ’ αποτελούντα το αντικείμενον των συναλλαγών των, τα χρησιμοποιούμενα μέσα μεταφοράς, ο τύπος και τα χαρακτηριστικά τούτων. Άρθρ.2.-Τα Υψηλά Συμβαλλόμενα Μέρη συμφωνούσιν όπως παρέχωσιν αμοιβαίως συνδρομήν προς εξασφάλισιν της συλλήψεως των σκαφών  άτινα καταδιωκόμενα εντός των χωρικών υδάτων Εκατέρου τούτων συμφώνως τοις νόμοις αυτών, κατορθούσι να εξέλθωσιν εις την ανοικτήν θάλασσαν. Εάν το καταδιώκον το σκάφος Συμβαλλόμενον Μέρος κρίνει αναγκαίον να ζητήση την συνεργασία του Ετέρου προς σύλληψιν του αδικοπραγούντος, θα ειδοποιήση τούτο δια των συμπεφωνημένων σημάτων, των αναφερομένων εν τω προσηρτημένω τη παρούση Συμβάσει Πρωτοκόλλω. Τα συλλαμβανόμενα σκάφη θα παραδίδωνται μετά του πληρώματος και του φορτίου αυτών εις τας αρχάς του Υψηλού Συμβαλλομένου Μέρους εκ των χωρικών υδάτων του οποίου εξέφυγον. Άρθρ.3.-Εκάτερον των Υψηλών Συμβαλλομένων Μερών υποχρεούται να μη χορηγή αδείας εξαγωγής προκειμένου περί αιτήσεων εξαγωγών προοριζομένων δια το έδαφος του Ετέρου, αφορωσών δε είδη ων η εισαγωγή εις το έδαφος τούτο απαγορεύεται ή υπόκειται εις Μονοπώλιον. Τα Υψηλά Συμβαλλόμενα Μέρη συμφωνούσιν ωσαύτως όπως φέρωσιν αμοιβαίως εις γνώσίν των τας τοιαύτας αιτήσεις αίτινες ήθελον υποβληθή δια τα ειρημένα είδη, προοριζόμενα είτε δια το έδαφος Εκατέρου τούτων, είτε δια το έδαφος τρίτου ομόρου Κράτους εν τω Αιγαίω πελάγει. Κατάλογος των ειδών ων η εισαγωγή απαγορεύεται ή υπόκειται εις Μονοπώλιον επί του εδάφους των Υψηλών Συμβαλλομένων Μερών, προσήρτηται τη παρούση Συμβάσει (παράρτημα Ι). Τα Υψηλά Συμβαλλομένα Μέρη θα πληροφωρώνται αμοιβαίως, εν καιρώ, περί πάσης τροποποιήσεως ήτις θα έδει να επενεχθή εις τον κατάλογον τούτον. Άρθρ.4.-Τα Υψηλά Συμβαλλομένα Μέρη συμφωνούσιν όπως ανακοινώσιν αμοιβαίως ανά δεκαήμερον κεκυρωμένους καταλόγους συντεταγμένους υπό των τελωνειακών αρχών του τόπου έκπλου, των σκαφών των μεταφερόντων εκ των λιμένων του Αιγαίου πελάγους εις τας ομόρους ελληνικάς νήσους, και εκ των ειρημένων νήσων εις τους προμνησθέντας λιμένας, εμπορεύματα κανονικώς εκτελωνισθέντα, και εν οις καταλόγοις θα αναφέρωνται το όνομα του πλοιάρχου, η χωρητικότης του σκάφους και το φορτίον αυτού. Σελ. 607 Άρθρ.5.-Τα Υψηλά Συμβαλλόμενα Μέρη συμφωνούσιν όπως επί των υγειονομικών πιστοποιητικών των σκαφών των ναυσιπλοούντων μεταξύ των τουρκικών λιμένων του Αιγαίου πελάγους και των ελληνικών νήσων, και αντιστρόφως, αναγράφωσι σύντομον σημείωμα περί του περιεχομένου του δηλωτικού, εάν το σκάφος είναι φορτωμένον. Εάν το σκάφος αναχωρεί του λιμένος άνευ φορτίου θα ποιήται και τούτου μνείαν επί των ειρημένων πιστοποιητικών. Άρθρ.6.-Η παρούσα Σύμβασις θα επικυρωθή και τα όργανα των επικυρώσεων θ’ ανταλλαγώσιν εν Αθήναις ως οιόν τε τάχιον. Θα έχη διάρκειαν ενός έτους και θα άρξηται ισχύουσα ένα μήνα αφού τα Υψηλά Συμβαλλόμενα Μέρη κοινοποιήσωσιν αλλήλοις την ανακοίνωσιν περί επικυρώσεως. Εάν δεν καταγγελθή 3 μήνας προ της παρόδου της προθεσμίας ταύτης, θα θεωρηθή ως ανανεωθείσα δια νέαν περίοδον ενός έτους. Εις πίστωσιν τούτων οι Πληρεξούσιοι υπέγραψαν την παρούσαν Σύμβασιν. Εγένετο εν Αγκύρα, εις διπλούν, τη 15 Ιανουαρίου 1937. ΠΡΩΤΟΚΟΛΛΟΝ ΥΠΟΓΡΑΦΗΣ Την στιγμήν της υπογραφής της υπό σημερινήν ημερομηνίαν Συμβάσεως, τα Υψηλά Συμβαλλόμενα Μέρη απεφάσισαν να διασαφηνίσωσι τους όρους εφαρμογής ωρισμένων διατάξεων αυτής συμφώνως τοις επομένοις: Άρθρ.1ον.-Η ανταλλαγή πληροφοριών θα λαμβάνη χώραν μεταξύ των ακολούθων αρχών. ΤΟΥΡΚΙΚΑΙ ΑΡΧΑΙ Ο Γενικός Διοικητικής της τελωνειακής επιτηρήσεως, Άγκυρα Ο Πρώτος Διευθυντής της τελωνειακής Επιτηρήσεως, Κωνσταντινούπολις Ο Διοικητής της τελωνειακής επιτηρήσεως του Αιγαίου Πελάγους, Σμύρνη Ο Βοηθός-Διευθυντής της τελωνειακής επιτηρήσεως του Καραγάτς, Ανδριανούπολις Ο Τμηματάρχης τελωνειακής επιτηρήσεως, Αίνος Ο Διοικητής της τελωνειακής επιτηρήσεως Αϊβαλή Ο Διοικητής της τελωνειακής επιτηρήσεως Τσεσμές Ο Διοικητής της τελωνειακής επιτηρήσεως Σελ. 608 Κουσαδασί Ο Διοικητής της τελωνειακής επιτηρήσεως Καρίνα Ο Τμηματάρχης τελωνειακής επιτηρήσεως Ουζούν-Κιοπρού. (Όρα χάρτην). ΕΛΛΗΝΙΚΑΙ ΑΡΧΑΙ Υπηρεσία διώξεως λαθρεμπορίου παρά τω Υπουργείω των Οικονομικών. ΑΘΗΝΑΙ Τμήμα του Υπουργείου των Οικονομικών, οδός Κολοκοτρώνη 116, Πειραιεύς Ο Διευθυντής του τελωνείου Δικαίας. Ο Διευθυντής του τελωνείου Νέας Ορεστειάδος. Ο Διευθυντής του τελωνείου Πυθείου. Ο Διευθυντής του τελωνείου Αλεξανδρουπόλεως. Ο Διευθυντής του τελωνείου Μυτιλήνης Ο Διευθυντής του τελωνείου Χίου. Ο Διευθυντής του τελωνείου Βαθέως (Σάμος). Ο Διευθυντής του τελωνείου Τηγανίου (Σάμος). Χάρτης δεικνύων τους τόπους ένθα ευρίσκονται αι κατώτεραι αρχαί μεταξύ των οποίων θα λαμβάνωσι χώραν αι ανταλλαγαί πληροφοριών, προσήρτηται τη παρούση Συμβάσει. Τα Υψηλά Συμβαλλόμενα Μέρη, ιν’ ανακοινώσιν αλλήλοις τας ειρημένας πληροφορίας, θα χρησιμοποιώσι τα μέσα άτινα ήθελον κρίνη ως τα μάλλον πρόσφορα, και θ’ αλληλογραφώσι γαλλιστί. Εν η περιπτώσει, προς ανακοίνωσιν των ειρημένων πληροφοριών, ήθελον μεταχειρισθή την τηλεγραφικήν οδόν, θα χρησιμοποιώσι Κώδικα όστις θα καθορισθή κοινή συμφωνία και τον οποίον θα προμηθεύσωσιν εις πάσας τας προμνησθείσης αρχάς. Ο Κώδιξ ούτος θα μεταβάλληται καθ’ έκαστον εξάμηνον. Αι εκ της εκτυπώσεως του ειρημένου Κώδικος προκύπτουσαι δαπάναι θα αναληφθώσι κατ’ ίσα μέρη υπό των Υψηλών Συμβαλλομένων Μερών. Εάν τα Υψηλά Συμβαλλόμενα Μέρη κρίνωσι χρήσιμον να προβαίνωσιν εις την αποστολήν ταχυδρόμων δια την διαβίβασιν πληροφοριών, ούτοι δέον να εκλεγώσιν εκ του προσωπικού των τελωνειακών υπηρεσιών, ή των υπηρεσιών τελωνειακής επιτηρήσεως. Οι ταχυδρόμοι ούτοι θα ταξειδεύωσιν εν πολιτική περιβολή. Τα Υψηλά Συμβαλλόμενα Μέρη θα παραδίδωσιν εις τους ταχυδρόμους τούτους δελτία ταυτότητος όμοια προς το επισυναπτόμενον υπόδειγμα (Α). Τα Υψηλά Συμβαλλόμενα Μέρη θα ανακοινώσιν αλλήλοις προηγουμένως διπλότυπον του δελτίου ταυτότητος όπερ πρόκειται να εκδώσωσι και επί τη γνωστοποιήσει της λήψεως 30.Θ.γ.1 Συμβάσεις διώξεως λαθρεμπορίου αυτού υπό του ετέρου Μέρους θα παραδίδωσι το πρωτότυπον εις τον ταχυδρόμον. Οι ταχυδρόμοι, του ενός των Υψηλών Συμβαλλομένων Μερών, μεταβαίνοντες εις το έδαφος του ετέρου θα ώσιν εφωδιασμένοι, εκτός του δελτίου ταυτότητος αυτών, δια φύλλου πορείας ομοίου προς το επισυναπτόμενον υπόδειγμα (Β) και δεόντος εκδεδομένου παρά μιας των προμνησθεισών αρχών. Οι ταχυδρόμοι, οίτινες ήθελον χρησιμοποιήση έτερα μέσα μετακινήσεως των δημοσίων τοιούτων, δέον να παρουσιάζωνται εις το έδαφος του Ετέρου Μέρους προ της δύσεως του ηλίου. Η αποστολή ταχυδρόμων δεν είναι παραδεκτή, ειμή δια την αποστολήν φακέλλων ή εγγράφων δεόντως υπογεγραμμένων και εσφραγισμένων υπό των προμνησθεισών αρχών. Οι ταχυδρόμοι κατά την διάρκειαν της διαμονής αυτών επί του εδάφους του ετέρου Υψηλού Συμβαλλομένου Μέρους θα ευρίσκωνται εις την διάθεσιν της Αρχής, παρ’ η τινί απεστάλησαν και εις ην μόνην θα ανήκη να τοις χορηγή άδειαν επιστροφής. Η ειρημένη Αρχή θα επιθέτη εις το φύλλον πορείας θεώρησιν μνημονεύουσαν την ημερομηνίαν αφίξεως και την ημερομηνίαν αναχωρήσεως του ταχυδρόμου. Πάσα αφαίρεσις δελτίου υφ’ ενός των Υψηλών Συμβαλλομένων Μερών δέον αμέσως να φέρηται εις γνώσιν του Ετέρου. Άρθρ.2.-Τα σήματα αναγνωρίσεως και αιτήσεων συνδρομής θα ώσι: εν ημέρα: επί του μεγάλου ιστού η μικρά σημαία του Κράτους και τα ψηφία του διεθνούς Κώδικος Α.Μ. εν νυκτί: επί του μεγάλου ιστού τρία φώτα εις μικρά διαστήματα. Τα δύο πρώτα πράσινα επί του άνω μέρους του ιστού, το δε τελευταίον ερυθρόν. Φωτοβολίδες: Δύο πράσιναι και μία ερυθρά, ανά διάστημα ενός λεπτού εκάστη. Αι αρχαί, αίτινες θα λάβωσι τα σήματα ταύτα, θα απαντήσωσι (ελήφθη) δια της επαναλήψεως των αυτών σημάτων. Εγένετο εν Αγκύρα εις διπλούν τη 15 Ιανουαρίου 1937. Κατάλογος των ειδών ων η εισαγωγή εις Ελλάδα απαγορεύεται 1.Αυγοτάραχον 2.Οπώραι νωπαί και παρεμφερή πλην λεμονίων. 3.Οπώραι ξηραί ή συμπεπιεσμέναι και παρεμφερή πλην χουρμάδων. 4.Ταμβάκος 5.Σαροθρόχορτον 6.Σπέρματα σόγιας. 7.Ηλιανθόσπορος. 8.Ελαιόσπορος μέλας, κραμβόσπορος COLZA και παρεμφερή 9.Σησαμόπολτος 10.Κόπρα 11.Γλεύκος εκ σταφυλής 12.Στεμφυλόπνευμα 13.Σακχαρίνη 14.Κακάον 15.Μαγειρικόν άλας 16.Πλάκες κεραμώσεως εκ σχιστολίθου 17.Πετρέλαιον φωτιστικόν 18.HUILE DE MARC DE RAISIN 19.Χάρτης χαρτοσήμων 20.Σιγαρόχαρτον, χάρτης δια βιβλία αντιγραφής επιστολών. 21.Βιβλία αντιγράφων επιστολών εξ εκλεκτού χάρτου. 22.Τάπητες ανατολικοί και οι κατ’ απομίμησιν τούτων. 23.Κιβώτια (CAROSSERIES) δι’ αυτοκίνητα. 24.Πυρεία παντός είδους και πυροτεχνήματα. 25.Αναπτήρες 26.Παιγνιόχαρτα 27.Πυροβόλα όπλα 28.Κινίνη (επίσης απαγορεύεται η εισαγωγή ναρκωτικών απαριθμουμένων εν τη διεθνεί συμβάσει δια τον περιορισμόν της παραγωγής των ναρκωτικών, υπογραφείση εν Γενεύη τη 13 Ιουλ. 1931). 29.Φυτικά προϊόντα δυνάμενα να μεταδόσωσι την φυλλοξήραν. 30.Εσπεριδοειδή εκτός των εισαγομένων εις Μακεδονίαν και Θράκην. 31.Γεώμηλα (η εισαγωγή αυτών επιτρέπεται εις ωρισμένας περιπτώσεις και κατόπιν ελέγχου). 32.Ανεκκόκιστος βάμβαξ και βαμβακόσπορος μη απολυμασμένος (η εισαγωγή βαμβακοσπόρου απολυμασμένου απαγορεύεται εις Μακεδονίαν και Θράκην, επιτρέπεται δε εις τας άλλας επαρχίας του Βασιλείου). Αντικείμενα και ύλαι ων η εισαγωγή  απαγορεύεται εν Τουρκία. 1.Χημικά προϊόντα οίον χλωρικόν κάλιον, χλωρικόν νάτριον, νιτρικόν κάλιον, νιτρικόν νάτριον, πικρικά άλατα, νιτρογλυκερίνη, βαμβακοπυρίτις κλπ. απαριθμούμενα εν τω άρθρ. 17 του κανονισμού της 21 Μαΐου 1921 σχετικού προς την υγειονομικήν επίσκεψιν και χρησιμοποιούμενα δια την παραγωγήν εκκρηκτικών υλών. Η εισαγωγή διαλύσεως οινοπνεύματος προς 1% χλωρικού νατρίου, νιτρικού καλίου, νιτρικού νατρίου, νιτρογλυκερίνης καθαράς και εκχυλίσματα FANTATIS ANTIKA ως και φυματίνης παντός είδους είναι ελευθέρα. 2.Φαρμακευτικοί βάμβακες ων αι ποιότητες δεν είναι σύμφωνοι προς τον κώδικα. 3.Υδρόφιλοι βάμβακες και γάζαι επί του περιβλήματος των οποίων το όνομα και η διεύθυνσις του εργοστασίου και το όνομα του εισαγωγέως δεν αναγράφονται. Σελ. 609 Συμβάσεις διώξεως λαθρεμπορίου 30.Θ.γ.1 4.Δεσμίδες ιοδοφορμιούχου γάζης μη διατηρούμεναι εντός κλειστών φιαλών. 5.Αντιτετανικοί ορροί, ορροί κατά του άνθρακος και συμπτωματικοι ορροί. 6.Δισκία κινίνης μη λευκού χρώματος. 7.Ουσίαι προς πρόσμιξιν μετά του οίνου οίον το ACCACIA AUSTRAL, το BLOGRADIUM, αίτινες κατασκευάζονται υπό των παραγωγέων γαλλικών οίνων προς εξαγωγήν, και ων η σύνθεσις αγνοείται. 8.Στεαροφτίνη χρησιμοποιουμένη εν τη μυροποιΐα. 9.Διττανθρακική σόδα ήτις εξεταζομένη δια της ειδικής συσκευής της αναφερομένης εν τω κώδικι του έτους 1920, εν χρήσει εν τη ιατρική, θα παρουσιάζετο θολή και περιέχουσα απορρίμματα. 10.Μεταλλικόν ύδωρ BOURGEON 11.Δισκία οξυϊτεϋλικού οξέως, προελεύσεως Αμερικής 12.Κρόκοι (Ζαφορά) χρωματισμένοι ή τεχνητοί. 13.Φύσιγγες φέρουσαι το σήμα DEFKA 14.Σακχαρίνη 15.MEMIFTERMUM TALMA. 16.Νοθευμένα άλευρα. 17.Χρωματισμένοι καφέδες και νοθευμένα τέϊα. 18.Οινοπνευματώδη περιέχοντα ιτεϋλικόν οξύ ή ωρισμένας ύλας εις τόσον μεγάλας δόσεις ώστε να καθίστανται επιβλαβείς εις την υγείαν και αίτινες χρησιμοποιούνται προς επίτευξιν ζωηρού χρωματισμού. 19.Ρευστόν εκχύλισμα υποσταθμώδους κίνας φερούσης το γαλλικόν σήμα GIFRER και μη ούσης συμφώνου προς τους όρους τους καθοριζομένους εν τω κώδικι. 20.Απορρίμματα μελάσσης (δεδομένου ότι αποτελούσι την πρώτην ύλην του οινοπνεύματος και ότι τούτο είναι είδος μονοπωλίου του Κράτους). 21.Ανεθόλιον (έλαιον ανίσου) (δυνάμει αποφάσεως του Υπουργικού Συμβουλίου της 20.9.1927 υπ’ αριθ. 5608). 22.Βόμβυκες βάμβακος, βάμβαξ εκκοκισμένος ή μη, μίσχος και φυτικά μέρη του βάμβακος. 23.Κορμοί, ρίζαι, κλήματα και φύλλα της αμπέλου, ξηρά ή χλωρά, συμπεριλαμβανομένων και πάντων των λοιπών μερών αυτής εκτός των ξηρών ή νωπών σταφυλών και των αώρων σταφυλών. Κάλαθοι και εξαρτήματα αυτών χρησιμοποιούμενα δια τας αμπέλους. Ωάρια φυλλοξήρας. Λιπάσματα, χώματα κοινά και φυτά πάσης φύσεως. 24.Χρωστήρες προελεύσεως Ιαπωνίας. 25.Σπόρος τριφυλλίου 26.Σίτοι προσβεβλημένοι δι’ ασθενειών. 27.Μεταξόσποροι Σελ. 610 28.Όπιον παρεσκευασμένον. 29.Είδη στρατιωτικά 30.Μηχανήματα παντός είδους δι’ αλληλογραφίαν κρυπτογραφικήν. 31.Αρχαία χαλκά νομίσματα. 32.Τεμάχια μετάλλου ειδικά προς νομισματοποίησιν. 33.Ξένα χρυσά νομίσματα ή εξ άλλων μετάλλων. 34.Κίβδηλα νομίσματα χρυσά τουρκικά ή ξένα και χρυσός δια κοσμήματα ξένης προελεύσεως. Ξένα νομίσματα πλην των χρυσών νομισμάτων ων η κυκλοφορία δεν απαγορεύεται. Ξένα τραπεζογραμμάτια. Λαχεία. 35.Αντικείμενα κατεσκευασμένα εις το εξωτερικόν και φέροντα παραπεποιημένον σήμα αντικειμένων κατασκευαζομένων εν Τουρκία. 36.Σάπωνες φέροντες το σήμα HAOI CEMALI. 37.Πέπερι λευκόν. 38.Δημοσιεύματα, σχέδια, χαλκογραφήματα, λιθογραφήματα, ξυλογραφήματα κλπ. χαλκογραφήματα, λιθογραφήματα, ξυλογραφήματα κλπ. έγχρωμα, τυπογραφήματα, προσωπογραφίαι, διαφημιστικά έντυπα, ειδικά εμβλήματα, φωτογραφίαι, κινηματογραφικαί ταινίαι, κλπ. αντιβαίνουσαι προς την αιδώ και την ηθικήν. 39.Φάκελλοι, χάρτης επιστολών και λοιπά φύλλα χάρτου φέροντα την εικόνα των μελών της εκπεσούσης δυναστείας. 40.Πολεμικά όργανα ων η χρησιμοποίησις υπό ιδιωτών απαγορεύεται. 41.Ναρκωτικά (πλην της ποσότητος της χρησιμοποιουμένης δια την κατασκευήν φαρμάκων). 42.Θερμόμετρα δι’ ασθενείς, (τα μη εφωδιασμένα δια δεόντως κεκυρωμένων πιστοποιητικών πιστοποιούντων τον έλεγχον των αρχών της χώρας ένθα κατεσκευάσθησαν), 43.Χάρτης και βιβλία αντιγραφής επιστολών λευκά. 44.Σιγαρόχαρτον, περιβλήματα και κυτία σιγαρέττων και σχετικαί ετικέτται. (Η Διεύθυνσις των Μονοπωλιών του Κράτους δύναται να τα εισαγάγη). 30.Θ.γ.1 Συμβάσεις διώξεως λαθρεμπορίου Αντικείμενα και ύλαι ων η εισαγωγή έχει  μονοπωληθή υπό του Κράτους. 1.Πυρίτις και εκκρηκτικαί ύλαι παντός είδους, ως και τα εξαρτήματα οίον καψύλια και φυτίλια τούτων. Πολύκροτα ων η χρήσις δεν απαγορεύεται. Τα φυσίγγια τούτων. Φυσίγγια κυνηγετικών όπλων παρεσκευασμένα ή μη. Είδη κυνηγίου. Σφαιρίδια κυνηγίου (σκάγια) εκ μολύβδου. Νιτρικόν κάλι. 2.Πυρεία κατειργασμένα εν όλω ή εν μέρει. Κυτία πυρείων, αναπτήρες μετά φυτιλίων ή μετ’ εκρηκτικών υλών παντός είδους παράγοντα θερμότητα ή αναδίδοντα φλόγαν και χρησιμεύοντα όπως ανάπτωσι οιανδήποτε ύλην. Πέτραι αναπτήρων τεχνηταί. Μηχαναί, συσκευαί και εργαλεία παντός είδους προοριζόμενα δια τα εργοστάσια πυρείων και αναπτήρων. 3.Οινόπνευμα και οινοπνευματώδη συμπεριλαμβανομένων του οίνου, ζύθου και ηδυπότων παντός είδους. (Τα ύδατα Κολωνίας, τα ύδατα κινίνης και τα αρώματα εξ οινοπνεύματος, εισάγονται αφού καταβληθή ο δασμός ο αναλογών εις τον βαθμόν οινοπνεύματος). 4.Καπνά, ταμβάκος, σιγάρα (πούρα), σιγαρέττα, καπνά εις ταμβάκον, καπνά πίπας, φυτά παντός είδους μετά νικοτίνης άτινα δύνανται να χρησιμοποιηθούν ως καπνός. 5.Παιγνιόχαρτα παντός είδους. 6.Άλας. 7.Μηχανήματα ασυρμάτου τηλεγράφου. 8.Αυτόματα μηχανήματα προς ζύγισιν ή προς άλλην χρήσιν. 9.Όπιον ακατέργαστον, όπιον φαρμακευτικόν, μορφίνη και πάντα τα παράγωγα αυτών άλατα, οργανικά οξέα, αιθήρ παντός είδους και παράγωγα αυτού άλατα, ακατέργαστος κοκαΐνη, εκγονίνη, τροποκοκαΐνη και παράγωγα αυτής άλατα, δικοδίτης, OCODAL, ανθρακασβέστιον, ως και αι ουσίαι αι περιεχόμεναι εις την σύνθεσιν τούτων. Φαρμακευτικά ιδιοσκευάσματα παρεσκευασμένα εκ των ουσιών τούτων, και των οποίων η χρήσις θέλει επιτραπή υπό του Υπουργείου Δημοσίας Υγιεινής και Κοινωνικής Περιθάλψεως. Σελ. 611 Συμβάσεις διώξεως λαθρεμπορίου 30.Θ.γ.1 30.Θ.γ.1 Συμβάσεις διώξεως λαθρεμπορίου 